Կիսվելով հիդրոէներգետիկայի զարգացման փորձով՝ նա նշել է, որ այդ ոլորտի առաջամարտիկը «Արցախ ՀԷԿ»-ն է: «Այն օրինակելի ձեռնարկություն է՝ ոչ միայն հայկական, այլ նաև միջազգային չափանիշներով: Այստեղ ներկայացված է ներդրումային լայն պալիտրա՝ ձեռներեցներ Կանադայից, Ռուսաստանից, Շվեյցարիայից, Գերմանիայից, Հայաստանից, ավելի քան 1000 փոքր և միջին ներդրողներ: Այն առաջին Բաց բաժնետիրական ընկերությունն է այդ ոլորտում: Մինչդեռ ի սկզբանե դա 100%-ոց պետական ձեռնարկություն էր, իսկ այսօր պետության ձեռքում բաժնետոմսերի միայն 10%-ն է մնացել, որից մենք կազատվենք արդեն մոտ ժամանակներս: Հետագայում ՀԷԿ-երի թիվը հանրապետությունում տարեցտարի ավելացել է»,- նշել է պետնախարարը: